Ettepanek: Muudatuste tegemine komisjoni ettepanekusse COM(2012) 496: EUROOPA PARLAMENDI JA NÕUKOGU MÄÄRUS, millega kehtestatakse ühissätted ühisesse strateegilisse raamistikku kuuluvate fondide – Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ja Euroopa Merendus- ja Kalandusfondi – kohta, nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks nõukogu määrus (EÜ) nr 1083/2006 /* COM/2013/0146 final - 2011/0276 (COD) */





2011/0276 (COD) Ettepanek: Muudatuste tegemine komisjoni ettepanekusse COM(2012) 496: EUROOPA PARLAMENDI JA NÕUKOGU MÄÄRUS, millega kehtestatakse ühissätted ühisesse strateegilisse raamistikku kuuluvate fondide – Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ja Euroopa Merendus- ja Kalandusfondi – kohta, nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks nõukogu määrus (EÜ) nr 1083/2006 Komisjoni ettepanekut COM(2012) 496 muudetakse järgmiselt. 1) Lisatakse järgmine põhjendus: „(57a) Arvestades, kui tähtis on lahendada noorte töötuse probleem sellest kõige rängemini mõjutatud piirkondades, tuleks luua noorte tööhõive algatus, mida rahastataks sihtotstarbelisest eraldisest ning Euroopa Sotsiaalfondi sihipärastest investeeringutest. Algatuse kaudu tuleks toetada toetuskõlblikes piirkondades elavaid noori, kes ei tööta ega omanda haridust või kutset. Algatust tuleks rakendada majanduskasvu ja tööhõivesse investeerimise eesmärgi saavutamiseks.” 2) Artikkel 18 asendatakse järgmisega: „Artikkel 18 Tulemusreserv 5 % igale ÜSRi fondile ja igale liikmesriigile eraldatud vahenditest, välja arvatud Euroopa territoriaalse koostöö eesmärgi, noorte tööhõive algatuse ja EMKFi määruse V jaotise jaoks eraldatud vahendid, moodustavad tulemusreservi, mis eraldatakse vastavalt artiklile 20.” 3) Artikli 44 lõike 5 esimene lause asendatakse järgmisega: „Lõigete 1–4 kohased rakendamise aastaaruanded on vastuvõetavad, kui need sisaldavad kogu nendes lõigetes ja fondispetsiifilistes eeskirjades nõutud teavet.” 4) Artikkel 83 asendatakse järgmisega: „Artikkel 83 Majandusliku, sotsiaalse ja territoriaalse ühtekuuluvuse tagamiseks ettenähtud vahendid 1. Majandusliku, sotsiaalse ja territoriaalse ühtekuuluvuse tagamiseks on eelarveliste kulukohustuste täitmiseks perioodiks 2014–2020 ette nähtud [x] eurot 2011. aasta hindades vastavalt III lisas toodud jaotusele aastate kaupa; sellest [x] eurot on eraldatud Euroopa Regionaalarengu Fondi, Euroopa Sotsiaalfondi ja Ühtekuuluvusfondi jaoks ning [3 000 000 000] eurot on sihtotstarbeline eraldis noorte tööhõive algatuse jaoks. Programmitöös kasutamiseks ja edasiseks liidu üldeelarvesse lülitamiseks seotakse majandusliku, sotsiaalse ja territoriaalse ühtekuuluvuse tagamiseks ettenähtud vahendid iga-aastase 2 % indeksiga. 2. Ilma, et see piiraks käesoleva artikli lõike 3 ja artikli 84 lõike 7 kohaldamist, võtab komisjon rakendusaktidega vastu otsuse, milles on sätestatud fondide jaoks ettenähtud koguvahendite iga-aastane jaotus liikmesriikide vahel vastavalt IIIa lisas esitatud kriteeriumidele ja meetodile ning noorte tööhõive algatuse jaoks ettenähtud sihtotstarbelise eraldise iga-aastane jaotus liikmesriikide vahel ja toetuskõlblike piirkondade loetelu vastavalt IIIb lisas esitatud kriteeriumidele ja meetodile. 3. 0,35 % koguvahenditest eraldatakse komisjoni algatusel tehniliseks abiks.” 5) Artiklisse 84 lisatakse järgmine lõige: „3a. Noorte tööhõive algatuse jaoks ettenähtud vahenditest pärineb [3 000 000 000] eurot noorte tööhõive algatuse jaoks ettenähtud sihtotstarbelisest eraldisest ja vähemalt [3 000 000 000] eurot Euroopa Sotsiaalfondi sihipärastest investeeringutest. 6) Artikli 93 lõikesse 2 lisatakse järgmine teine lõik: „Esimest lõiku ei kohaldata noorte tööhõive algatuse suhtes.” 7) Lisatakse järgmine lisa: „IIIb lisa Noorte tööhõive algatuse jaoks ettenähtud sihtotstarbelise eraldise iga-aastase jaotuse arvutamise meetod, millele on osutatud artiklis 83 I. Noorte tööhõive algatuse jaoks ettenähtud sihtotstarbelise eraldise iga-aastane jaotus arvutatakse järgmiselt. 1. Määratakse kindlaks 15–24-aastaste töötute noorte arv NUTS 2. tasandi piirkondades, kus töötute noorte määr oli 2012. aastal üle 25 % (edaspidi „toetuskõlblikud piirkonnad”). 2. Igale toetuskõlblikule piirkonnale eraldatava toetuse arvutamisel võetakse aluseks toetuskõlblikus piirkonnas elavate töötute noorte arvu ja kõigis toetuskõlblikes piirkondades elavate punkti 1 kohaste töötute noorte koguarvu suhe. 3. Liikmesriigile eraldatud toetus on kõigile selle riigi toetuskõlblikele piirkondadele eraldatud toetuste summa.” II. Noorte tööhõive algatuse jaoks ettenähtud sihtotstarbelist eraldist ei võeta arvesse, kui kohaldatakse IIIa lisa eeskirju eraldatavate koguvahendite ülemmäärade kohta. 10) V lisas lisatakse temaatilisi eeltingimusi käsitlevasse tabelisse järgmine rida: || „8.6. Mittetöötavate ning haridust või kutset mitteomandavate 15–24-aastaste noorte kestlik kaasamine tööturgu: tervikliku strateegilise poliitikastrateegia olemasolu noorte tööhõive paketi eesmärkide saavutamiseks ja eelkõige noortegarantii kava väljatöötamiseks kooskõlas nõukogu [kuupäev] soovitusega. || – Loodud on terviklik strateegiline poliitikastrateegia noorte tööhõive paketi eesmärkide saavutamiseks ja eelkõige noortegarantii kava väljatöötamiseks kooskõlas nõukogu [kuupäev] soovitusega. Strateegial on järgmised tunnused: – põhineb faktidel selliste 15–24-aastaste noorte kohta, kes ei tööta ega omanda haridust või kutset: - strateegiaga nähakse ette süsteem, mis võimaldab koguda ja analüüsida andmeid ja teavet noortegarantii kava asjakohaste tasandite kohta ning mille abil tagatakse piisavad tõendid sihtotstarbeliste poliitikameetmete väljatöötamiseks ja saavutuste jälgimiseks; võimaluse korral tehakse ka võrdlushinnanguid; – strateegia alusel määratakse riigiasutus, kes vastutab noortegarantii kava väljatöötamise ja haldamise ning sektoritevaheliste partnerluste koordineerimise eest eri tasanditel; – strateegia elluviimises osalevad kõik noorte töötusega seotud sidusrühmad; – põhineb varase sekkumise ja aktiveerimise põhimõttel; – sisaldab tööturule kaasamist toetavaid meetmeid, sh oskuste suurendamise ja tööturuga seotud meetmed.”